Správa zo zahraničnej pracovnej cesty

1.	Účastníci ZPC:
Titul, meno a priezvisko:	Mgr. Mária Štefková, PhD.	
Pracovisko:	Štátny pedagogický ústav, Pluhová 8, Bratislava	
Pracovné zaradenie:	vedúca oddelenia špeciálnej pedagogiky a inklúzie	
Znalosť jazykov:    	AJ  	
2.	
Zahraničná pracovná cesta:
Štát:	Nórsko	
Mesto:	Oslo	
Vykonaná v doch:	20.5.-22.5. 2014 	
Prijímajúca organizácia:	Európska agentúra pre rozvoj špeciálneho  a inkluzívneho vzdelávania  (ďalej len „Agentúra“) 	
Účel cesty:	Polročné pracovné stretnutie zástupcov členských krajín EÚ (Agentúry – zboru reprezentantov a národných koordinátorov) 	
Spôsob financovania:	Cestovné náklady a ubytovanie bolo hradené  z prostriedkov ŠPÚ.	
3.	Rámcový program pobytu:

20.5.2014	Príchod, ubytovanie, oboznámenie sa s materiálmi pripravenými na pracovné stretnutie a neformálne rokovania. 	
21.5.2014	Oficiálne privítanie predstaviteľmi Nórskeho ministerstva školstva a výskumu, Nórskeho riaditeľstva pre vzdelávanie a tréning.
Spoločné pracovné stretnutie členov Zboru reprezentantov a národných koordinátorov s výborom Agentúry.
Workshop  na tému „Hodnotenie  a adaptácia kurikula  žiakov s   mentálnym postihnutím “.  
Pracovné stretnutie národných koordinátorov s témou Medzinárodnej klasifikácie funkčnosti založený na pedagogickom inštrumente identifikácie špeciálnych vzdelávacích potrieb.
Sumarizácia záverov polročného pracovného stretnutia.  	
22.5.2014	Odlet na Slovensko.	
		
4.	Stručný priebeh rokovaní
20.5.2014 
Pracovné stretnutie a neformálne rokovania s predstaviteľmi poradenských centier v Nórsku.
21.5.2014
Oficiálne otvorenie pracovného stretnutia  predstaviteľmi  Nórskeho ministerstva školstva a výskumu, Nórskeho riaditeľstva pre vzdelávanie a tréning  a regionálnych poradenských centier. Účastníci študijného programu  „Nórsky podporný systém“  informovali o stáži v štyroch regiónoch  Nórska. 

Na spoločnom  pracovnom  stretnutí členov zboru reprezentantov a národných koordinátorov predstavitelia výboru  Agentúry predniesli výročnú  správu  za rok 2013 a bilancovali  vplyv  Agentúry na implementáciu politiky a praxe v špeciálnom a/alebo inkluzívnom vzdelávaní v členských krajinách, oboznámili s programom na rok 2014. 
Cieľom workshopu „Hodnotenie  a adaptácia kurikula  žiakov s   mentálnym postihnutím“, ktoré moderovali p. Zuzana Kaprová a Věra Vojtová z Českej republiky bolo oboznámiť sa so systémom vzdelávania žiakov s mentálnym postihnutím a možností vzdelávania v inkluzívnom vzdelávaní.
Na pracovnom  stretnutí  národných koordinátorov Beatrice Kronenberg predstavila švajčiarsky projekt  „Medzinárodnej klasifikácie funkčnosti založený na pedagogickom inštrumente identifikácie špeciálnych vzdelávacích potrieb“. Národná koordinátorka Ulrike Suntheim z Nemecka otvorila „Obchod možností“ - návrhov na nasledovné  pracovné stretnutie a konferenciu v Berlíne. 

5. Odporúčané závery
Činnosť Agentúry v roku 2014, s opätovným podporením jej aktivít a  odborných podujatí Európskou komisiou, spojeným s jej finančnou podporou, bude pre Slovenskú republiku významnou oporou pri plnení medzinárodného Dohovoru o právach osôb so zdravotným postihnutím (OSN, 2006, oznámenie č. 317/2010 Z. z.). 
6.  Prehľad prinesenej dokumentácie
Dokumentácia so závermi, podkladmi a podrobnosťami z pracovných stretnutí Zboru reprezentantov, národných koordinátorov a výboru Agentúry  bude k dispozícii pre zástupcov členských krajín po jej zverejnení na intranete (infodesk) Agentúry.
Materiály pre odbornú a širokú verejnosť v preklade do slovenského jazyka budú zverejnené na web-stránke:  http://www.european-agency.org

7.   Prínos ZPC
Získanie informácií a najnovších poznatkov z oblasti špeciálneho a inkluzívneho vzdelávania v členských krajinách EÚ ako aj príležitosť pre zapojenie sa  Slovenskej republiky do riešenia výskumných projektov Agentúry.

8.  Spôsob zverejnenia výsledkov

Súhlasím so zverejnením správy na internete.

Dátum: 28. 5. 2014

Správu vypracovala:     

Mgr. Mária Štefková, PhD., vedúca oddelenia špeciálnej pedagogiky a inklúzie, Štátny pedagogický ústav 

Správu schválil:     

Doc. PaedDr. Viliam Kratochvíl, PhD., riaditeľ Štátneho pedagogického ústavu